Flammen & Citronen

Flammen & Citronen er  en dansk krigsdrama fra 2008 regissert av Ole Christian Madsen. Filmen er løst basert på virkelige hendelser og øyenvitneberetninger fra personer som har opplevd Bent Faurschou Hviid (kjent under dekknavnet Flammen) og Jørgen Haagen Schmith (som Citronen) på nært hold. Flammen og Citronen var med i en av de mest kjente motstandsgruppene, Holger Danske i Danmark under andre verdenskrig og hadde blant annet oppgaven med å likvidere angivere. De mistet livet i oktober 1944 da de ble drept i aksjoner rettet mot dem fra Gestapos side. I filmen spilles de to legendariske motstandsfolkene av Thure Lindhardt og Mads Mikkelsen.  

Opptakene til filmen fant sted i tyske Studio Babelsberg. Store deler av filmen ble også tatt opp i København og Praha. Flammen og Citronen er en av de dyreste danskspråklige filmsatsinger noensinne med et budsjett på mer enn 46 millioner danske kroner. Den er produsert av Lars Bredo Rahbek med Morten Kaufmann for Nimbus Film. 

Filmen var omdiskutert i Danmark. På den ene side ble den svært populær (700 000 har så langt sett den i DanmarkBergens Tidene – Flammende krigsfilm helt uten helter), på den andre side har historikere påpekt det de ser på som faktiske feil og som en revisjonisme som ikke har grunnlag i virkeligheten.

 Priser 
Under utdeling av Robertprisen i 2009, mottok filmen priser innen følgende kategorier; Robertprisen for årets kostymedesigner gikk til Manon Rasmussen, Robertprisen for årets sminkør til Jens Bartram og Sabine Schumann, Robertprisen for årets scenograf til Jette Lehmann, Robertprisen for årets lyddesigner til Hans Møller og Robertprisen for årets spesialeffekter ble delt mellom Hummer Høimark, Jonas Drehn og Thomas Busk.

 Referanser 

 Eksterne lenker 


Kategori:Filmer fra 2008
Kategori:Danske dramafilmer
Kategori:Danske krigsfilmer
Kategori:Filmer om andre verdenskrig
Kategori:Filmer satt til 1940-årene
Kategori:Filmer lagt til København
Kategori:Filmer basert på virkelige hendelser
Kategori:Danskspråklige filmer